
Text rozhodnutia
Súd: Najvyšší súd Spisová značka: 3Sžf/35/2015 Identifikačné číslo súdneho spisu: 1013200367 Dátum vydania rozhodnutia: 14. 11. 2016 Meno a priezvisko sudcu, VSÚ: JUDr. Ivan Rumana ECLI: ECLI:SK:NSSR:2016:1013200367.1 Uznesenie Najvyšší súd Slovenskej republiky v právnej veci žalobcu: WACO s. r. o., Bancíkovej 1/A, Bratislava, IČO: 47 243 635, zastúpený Advokátska kancelária Marônek & Partners, s.r.o. so sídlom v Bratislave, Bancíkovej 1/A, IČO: 47 234 661, proti žalovanému: Daňový úrad Bratislava, Ševčenkova 32, Bratislava, o preskúmaní zákonnosti rozhodnutia odporcu č. 9101302/5/3782734/12/Kuke zo dňa 19.12.2012, o odvolaní žalobcu proti rozsudku Krajského súdu v Bratislave č. k. 2S/52/2013-70 zo dňa 22.10.2014, takto r o z h o d o l : Najvyšší súd Slovenskej republiky odvolacie konanie z a s t a v u j e. Žiaden z účastníkov konania nemá právo na náhradu trov konania. o d ô v o d n e n i e : Napadnutým rozsudkom Krajský súd v Bratislave potvrdil rozhodnutie žalovaného č. 9101302/5/3782734/12/Kuke zo dňa 19.12.2012, ktorým vydal Oznámenie o nevydaní osvedčenia podľa § 4 ods. 6 zákona č. 222/2004 Z.z. o dani z pridanej hodnoty v znení neskorších predpisov. Proti tomuto rozsudku podal žalobca v zákonnej lehote odvolanie, osobne dňa 10.03.2015, ktoré podaním zo dňa 09.11.2016, doručeným najvyššiemu súdu dňa 09.11.2016 vzal v celom rozsahu späť a žiadal konanie zastaviť. Najvyšší súd vo veci späťvzatia odvolania postupoval v zmysle ust. § 492 ods. 2 zákona č. 162/2015 Z. z. (Správny súdny poriadok), účinného od 01.07.2016, podľa ktorého sa odvolacie konania podľa piatej časti Občianskeho súdneho poriadku, začaté predo dňom nadobudnutia účinnosti tohto zákona dokončia podľa doterajších predpisov, t.j. podľa zákona č. 99/1963 Zb., Občiansky súdny poriadok (O.s.p.). Podľa § 246c ods. 1 veta prvá Občianskeho o súdneho poriadku (ďalej len O.s.p.) pre riešenie otázok, ktoré nie sú priamo upravené v tejto časti, sa použijú primerane ustanovenia prvej, tretej a štvrtej časti tohto zákona. Podľa § 207 ods. 2 O.s.p. dokiaľ o odvolaní nebolo rozhodnuté, možno ho vziať späť. Ak niekto vzal odvolanie späť, nemôže ho podať znova. Podľa § 207 ods. 3 O.s.p. ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví. Vzhľadom na to, že k späťvzatiu odvolania došlo pred rozhodnutím odvolacieho súdu, Najvyšší súd Slovenskej republiky ako súd odvolací (§ 10 ods. 2 O.s.p.) odvolacie konanie podľa § 207 ods. 3 O.s.p. v spojení s § 246c ods. 1 veta prvá O.s.p zastavil. Toto rozhodnutie prijal Najvyšší súd Slovenskej republiky v senáte pomerom hlasov 3:0 ( § 3 ods. 9 zákona č. 757/2004 Z. z. o súdoch a o zmene a doplnení niektorých zákonov). Poučenie: Proti tomuto uzneseniu opravný prostriedok nie je prípustný.

